Jupiter overgår snart til StanCode

Det har været længe undervejs, men nu er det sikkert og vist: Jupiter overgår til StanCode per 1. februar 2022.

De fleste brugere vil sikkert intet bemærke, for det drejer sig om at skifte nogle bagvedliggende kodelister fra Standat til det nye StanCode-format, men ændringen er alligevel ret omfattende og kan give driftsforstyrrelser i den kommende tid.

Den 1. februar 2022 er Jupiter ikke tilgængelig for opdatering og periodevis heller ikke for opslag.

I de efterfølgende dage kan der være problemer, men opdager du noget underligt, så skriv meget gerne til support på jupiter@geus.dk.